钦定古今图书集成/明伦汇编/宫闱典/第096卷 > 长平公主 下嫁周显
## 钦定古今图书集成/明伦汇编/宫闱典/第096卷 > 长平公主 下嫁周显

按《明外史公主列传》：庄烈帝六女五，皆早世。长平公
主下嫁周显。方都城之未破也，帝已选显尚主，未及
行，城陷，帝入寿宁宫，主牵帝衣哭。帝曰：“汝何故生我
家？”挥之，以刃断左臂，又剑斫昭仁公主于昭仁殿。时
长平公主年十岁矣，越五日复生。

皇清顺治二年，上书言：“九死臣妾，跼蹐高天，髡缁空王，
庶申罔极。”不许。

诏显复尚故主，土田、邸第、金钱牛车，锡予有加。主涕泣，
逾年，病卒。

赐葬彰义门外。